Abakulira eby’okwerinda mu district ye Buikwe baliko police post 6 zebagaddewo omulundi gumu, ekirese ng’abakulira eby’okwerinda n’abakulembeze b’ekitundu nga bakubagana empawa ku biyinza okuddirira.
Police ezigaddwa kuliko eye Nkokonjeru town council , police eye Ssi Bukunja, police ebadde ku mwalo gwe Nkombwe mu Ngogwe, police ye Kitigoma-Najembe, Najja ne Buwampa-Nyenga.
Akulira eby’okwerinda mu district ye Buikwe era nga ye mubaka wa president Hajjat Haawa Ndege Namugenyi ategezezza nti police zino tezibadde mu mbeera nnungi, era nga bakwongera okuggalawo endala olw’ensonga zebyekwerinda.
Ssentebe we gombolola ye Ssi Bukunja Kibuuka Godfrey yeraliikiridde, nti embeeea eno egenda kuviirako obumenyi bw’amateeka okweyongera mu masoso g’omubyalo nga tewali abakuba ku mukono.
Wabula RDC asabye abakulembeze be byalo okubeera obulindaala nga bekennenya abantu bonna bebatamanyi mu bitundu byabwe.
Bino webijide nga abazigu bakamala okulumba police ye Busiika mu district ye Luweero ne basindirira abaserikale amasasi, babiri bafiiriddewo n’abalala nebalumizibwa.
Bisakiddwa: Sseruyange Christopher
lug_Latn lug_Latn lug_Latn lug_Latn lug_Latn lug_Latn jav_Latn